English: I thank you for those questions. I do think it's important that we keep our eye, both on the preventative side of things but also on the sharp end of homelessness, if you like, in terms of tackling rough-sleeping. Our preventative approach has been very successful. Since the housing Act came into force fewer than two years ago, 13,000 families or 13,000 households have avoided homelessness as a result of the actions taken in response to the legislative requirements under the Act. So, I think that demonstrates that the Act has been very successful in terms of preventing people losing their homes or becoming homeless. But, obviously, there is still much more work to do as well. In terms of priority need, you'll recall that, in the debate that we had, which enveloped this subject, over the last month or so, I did indicate that I am prepared to review the legislation on priority need and how it works for rough-sleepers and some vulnerable groups in particular. I think we need to ensure that any action and any decision taken, though, has to be evidence based, which is why I'm looking forward to the independent evaluation of the implementation of the Housing (Wales) Act, and that's been commissioned from the University of Salford. We have another piece of work, which is due early this year, from Wrexham Glyndŵr University on looking specifically at the impact of the legislation on prisoners and those leaving custody. And also, Shelter Cymru are undertaking some research in Wrexham, Swansea, Cardiff and Newport, reviewing the experiences of rough-sleepers, so talking to people on the streets, giving us some insight into what's led them to rough-sleeping, and how their situation could've been avoided. I think all of these pieces of research are going to be really important in terms of how we take forward the agenda in terms of priority need. I'm really keen that it has to be evidence based, because we know that the situation in Scotland, for example, where there has been a blanket removal of the remaining concept of priority need, has had some unintended consequences, for example pushing increasing numbers of households into inappropriate accommodation for extended periods of time. So, I would be keen to avoid that, so any action that we do take with regard to the removal of priority need does have to be evidence based. That said, I'm very sympathetic to the concept of it, because I see things through the lens of the social services and well-being Act, which is about looking at the individual and their needs; it's not about looking at the individual as a category or as a box that they might fall into. So, I'm sympathetic to it, and it's something I very much want to explore further. The funding for housing first has come through a funding stream of £2.6 million, and that was essentially to provide, I suppose, the opportunity to kick-start some of this, but I want to see housing first as very much a part of the normal way in which we would be dealing with people who are experiencing rough-sleeping. So, it really is a move to see how we can make this part and parcel of the package that we offer to people who are rough-sleeping, rather than specific pilot projects. I think we're at the start of a journey, rather than at the end of a journey on this at the moment. We're all on the same page, as well, on the need to be building more houses more quickly. I'm very keen, as I've spoken about before, to see how we can unlock the potential of the small and medium-sized enterprises sector, which has been hard hit in recent years. I've had meetings with the Federation of Small Businesses and others to explore the barriers to building amongst SMEs. It's not the complete answer, because they're not going to be building at the kind of scale that we need, but I do think they are important players in this as well. I'm looking, as well, to see what we can do to unlock some of the stalled sites that we have across Wales in terms of bringing forward land for housing, looking at Welsh Government land - what land can we be bringing forward from the Welsh Government to support house building as well? So, there's a lot of work going on within that particular area, as well. The youth homelessness agenda and the £10 million - you're right that that funding does relate to 2019-20. As I've said before, I'm keen to hear all ideas as to what we really need to be doing to tackle youth homelessness. I was there at the launch of the End Youth Homelessness campaign, the launch of the coalition, over in the Wales Millennium Centre. It was very clear at that launch that this wasn't just about Government, it's not about one or two organisations, actually, it's much wider than that. It's about the housing sector as a whole. But, at the launch, it was very clear that this coalition needs to be involving local businesses, it needs to be involving charities beyond the housing sector, so I'm very keen to be involving as many people as possible, because youth homelessness is something that we should all be concerned about. So, if there are organisations and individuals who've expressed their concerns to you that, perhaps, they're not being as involved and that their enthusiasm and their offer isn't being used, then I'd certainly be keen to be approaching them to see how we can work together as well. You also mentioned the issue of mental ill health as well, and we know there is a strong correlation between mental ill health and homelessness. I think around 40 per cent of homeless people are likely to be using accident and emergency services as their first point of accessing the health service, which tells us that, actually, a huge number of people don't have any kind of ongoing, long-term support from the health system. So, we clearly need to be taking forward work on that, and it is an objective within our mental health delivery plan to enable people with mental ill health to have fair access to housing and related support, and to promote access to mental health services amongst people who are homeless or vulnerably housed. So, that's a piece of work that we obviously need to be putting a great deal of effort into, and it is a piece of work, also, that housing first obviously dovetails very well with, in the sense that it is about getting the roof over somebody's head first and then build around them that package of support, in order to help them move on with their lives and deal with the many issues that, as we know, people on the streets often face.
Welsh: Diolch ichi am y cwestiynau hynny. Credaf ei bod hi yn bwysig ein bod yn dal sylw, ar yr ochr ataliol, ond hefyd ar agweddau mwy amlwg digartrefedd, os mynnwch chi, o ran mynd i'r afael â chysgu ar y stryd. Mae ein dull gweithredu ataliol wedi bod yn llwyddiannus iawn. Ers i'r Ddeddf Tai ddod i rym llai na dwy flynedd yn ôl, mae 13,000 o deuluoedd neu 13,000 o aelwydydd wedi osgoi digartrefedd o ganlyniad i'r hyn a wnaed mewn ymateb i ofynion deddfwriaethol y Ddeddf. Felly, credaf fod hynny yn dangos y bu'r Ddeddf yn llwyddiannus iawn o ran atal pobl rhag colli eu cartrefi neu ddod yn ddigartref. Ond, yn amlwg, mae llawer mwy o waith yn dal i'w wneud hefyd. O ran yr angen blaenoriaethol, fe gofiwch chi, yn y ddadl a gawsom ni ynglŷn â'r mater hwn dros y mis neu ddau diwethaf, fe wnes i ddweud fy mod yn barod i adolygu'r ddeddfwriaeth ynglŷn â'r angen blaenoriaethol a sut mae'n gweithio ar gyfer pobl sy'n cysgu ar y strydoedd a rhai grwpiau agored i niwed yn benodol. Rwy'n credu bod angen inni sicrhau bod yn rhaid i unrhyw weithredu ac unrhyw benderfyniad a wneir fod yn seiliedig ar dystiolaeth, a dyna pam fy mod i'n edrych ymlaen at y gwerthusiad annibynnol ynglŷn â sut y gweithredwyd Deddf Tai (Cymru), ac mae hynny wedi ei gomisiynu gan Brifysgol Salford. Mae gennym ni ddarn arall o waith ar y gweill, y disgwyliwn iddo weld golau dydd yn gynnar eleni, gan Brifysgol Glyndŵr Wrecsam sy'n edrych yn benodol ar effaith y ddeddfwriaeth ar garcharorion a'r rhai sy'n cael eu rhyddhau. A hefyd, mae Shelter Cymru yn gwneud rhywfaint o ymchwil yn Wrecsam, Abertawe, Caerdydd a Chasnewydd, yn cloriannu profiadau pobl sy'n cysgu ar y stryd, felly yn siarad â phobl ar y stryd, gan godi cwr y llen ar yr hyn sydd wedi achosi iddyn nhw gysgu ar y stryd, a sut y gellid bod wedi osgoi eu sefyllfa. Rwy'n credu y bydd pob un o'r darnau hyn o ymchwil yn bwysig iawn o ran sut i ddatblygu'r agenda o ran angen blaenoriaethol. Rwy'n awyddus iawn bod yn rhaid seilio hyn ar dystiolaeth, oherwydd fe wyddom ni fod y sefyllfa yn yr Alban, er enghraifft, ble diddymwyd yn llwyr yr hyn oedd yn weddill o'r cysyniad o angen blaenoriaethol, wedi cael rhai canlyniadau anfwriadol, er enghraifft, gwthio nifer cynnyddol o aelwydydd i lety amhriodol am gyfnodau estynedig o amser. Felly, rwy'n awyddus i osgoi hynny, mae angen felly i unrhyw beth a wnawn o ran dileu'r angen blaenoriaeth fod yn seiliedig ar dystiolaeth. Wedi dweud hynny, rwy'n cydymdeimlo'n fawr â'r cysyniad hwnnw, oherwydd gwelaf bethau yng ngoleuni'r Ddeddf Gwasanaethau Cymdeithasol a Llesiant, sy'n ymwneud â chanolbwyntio ar yr unigolyn a'i anghenion; nid yw'n ymwneud ag ystyried yr unigolyn yn gategori neu yn flwch y gall fod yn perthyn iddo. Felly, rwy'n cydymdeimlo â hynny, ac mae'n rhywbeth yr wyf yn awyddus iawn i ymchwilio iddo ymhellach. Mae'r cyllid ar gyfer Tai yn Gyntaf wedi dod drwy ffrwd ariannu o £2.6 miliwn, ac roedd hynny yn ei hanfod er mwyn rhoi'r cyfle, mae'n debyg, i roi rhywfaint o hyn ar ben ffordd, ond rwyf eisiau gweld Tai yn Gyntaf yn rhan greiddiol iawn o'r ffordd arferol y byddem ni'n ymdrin â phobl sy'n cysgu ar y stryd. Felly, ymgais yw hyn mewn gwirionedd i weld sut y gallwn ni wneud hyn yn rhan o becyn a gynigiwn i bobl sy'n cysgu ar y stryd, yn hytrach na phrosiectau arbrofol penodol. Rwy'n credu ein bod ni ar ddechrau taith, yn hytrach nag ar ddiwedd taith ar hyn o bryd. Rydym ni gyd o'r un farn, yn ogystal, ynglŷn â'r angen i godi mwy o dai yn gynt. Rwy'n awyddus iawn, fel yr wyf i wedi crybwyll eisoes, i weld sut y gallwn ni ryddhau potensial y sector mentrau bach a chanolig, sydd wedi cael ergyd galed yn y blynyddoedd diwethaf. Rwyf wedi cael cyfarfodydd gyda'r Ffederasiwn Busnesau Bach ac eraill i archwilio'r hyn sy'n rhwystro busnesau bach a chanolig rhag adeiladu. Nid dyna'r ateb cyflawn, oherwydd nid ydyn nhw'n mynd i fod yn adeiladu ar y fath raddfa ag y sydd arnom ni ei hangen, ond rwyf yn credu eu bod nhw'n rhan bwysig o hyn hefyd. Rwyf yn pwyso a mesur, hefyd, yr hyn y gallwn ni ei wneud i ryddhau rhai o'r safleoedd sydd gennym ni ledled Cymru y mae oedi yn eu cylch o ran cyflwyno tir ar gyfer tai, gan ystyried tir Llywodraeth Cymru - pa dir allwn ni ei gyflwyno gan Lywodraeth Cymru i gefnogi codi tai hefyd? Felly, mae llawer o waith ar y gweill yn y maes penodol hwnnw hefyd. Yr agenda digartrefedd ymysg pobl ifanc a'r £10 miliwn - rydych chi'n gywir bod yr arian hwnnw yn berthnasol i 2019-20. Fel yr wyf i wedi dweud o'r blaen, rwy'n awyddus i glywed yr holl syniadau ynghylch yr hyn y mae angen inni fod yn ei wneud mewn gwirionedd i fynd i'r afael â digartrefedd ymhlith pobl ifanc. Roeddwn i'n bresennol yn lansiad yr ymgyrch roi terfyn ar ddigartrefedd ymysg pobl ifanc, lansiad y glymblaid yng Nghanolfan Mileniwm Cymru. Roedd hi'n glir iawn yn y lansiad nad oedd a wnelo hyn â'r Llywodraeth yn unig, nid yw'n ymwneud ag un neu ddau sefydliad, mewn gwirionedd, mae'n llawer ehangach na hynny. Mae'n ymwneud â'r sector tai yn ei gyfanrwydd. Ond, yn y lansiad, roedd hi'n glir iawn bod angen i'r glymblaid hon gynnwys busnesau lleol, mae angen iddi gynnwys elusennau y tu hwnt i'r sector tai, felly rwy'n awyddus iawn i gynnwys cynifer o bobl â phosib, gan fod digartrefedd ymysg pobl ifanc yn rhywbeth y dylai pob un ohonom ni fod yn bryderus yn ei gylch. Felly, os oes sefydliadau ac unigolion sydd wedi dweud wrthych chi eu bod yn pryderu, efallai, nad ydyn nhw'n cael eu cynnwys i'r graddau y gallant fod, ac na fanteisir ar eu brwdfrydedd a'r hyn y maen nhw'n ei gynnig, yna buaswn yn sicr yn awyddus i gysylltu â nhw i weld sut y gallwn ni weithio gyda'n gilydd hefyd. Fe wnaethoch chi sôn am y mater o iechyd meddwl gwael hefyd, ac fe wyddom ni fod cysylltiad cryf rhwng iechyd meddwl a digartrefedd. Credaf fod oddeutu 40 y cant o bobl ddigartref yn debygol o fod yn defnyddio adrannau damweiniau a gwasanaethau brys fel eu cam cyntaf o ddod i gysylltiad â'r gwasanaeth iechyd, ac mae hynny, mewn gwirionedd, yn nifer enfawr o bobl nad ydyn nhw'n cael unrhyw fath o gymorth parhaus, hirdymor gan y system iechyd. Felly, mae'n amlwg bod angen inni fod yn bwrw ymlaen â gwaith i'r perwyl hynny, ac mae hi yn amcan yn ein cynllun cyflawni iechyd meddwl er mwyn galluogi pobl sydd ag afiechyd meddwl i allu elwa mewn modd teg ar gymorth yn ymwneud â thai a materion cysylltiedig, ac i annog pobl ddigartref a'r rhai mewn cartrefi a llety ansicr i ddefnyddio'r gwasanaeth iechyd. Felly, mae hynny'n ddarn o waith yn amlwg y mae angen inni fod yn rhoi llawer o ymdrech iddo, ac mae'n ddarn o waith, hefyd, y mae Tai yn Gyntaf yn amlwg yn cydweddu'n dda iawn ag ef, yn yr ystyr ei fod yn ymwneud â chael to uwchben rhywun yn gyntaf ac yna adeiladu'r pecyn cymorth hwnnw o'u cwmpas, er mwyn eu helpu i symud ymlaen â'u bywydau ac ymdrin â llawer o'r materion hynny, fel y gwyddom ni, y mae pobl ar y stryd yn aml yn eu hwynebu.